**Numa e la ninfa Egeria**

*Numa non solum rex, sed etiam legislator erat, et leges plurimas utilesque Romanis civibus promulgabat. Is magnam autem institutis suis auctoritatem conciliabat, simulans colloquia nocturna cum nympha Aegeria: nam, ut dicebat, deae monitu omnia faciebat. Lucus erat[[1]](#footnote-1) quem fons aqua rigabat: ad eum saepe Numa sine arbitris veniebat, velut deam vocaturus esset; ita omnium animos religione imbuebat, quia cives non solum legum et poenarum metu, sed etiam fide et iureiurando[[2]](#footnote-2) continebantur. Relicto regno, Numa vitae finem ponebat: rex in Ianiculo monte sepultus est.*

**Il britannico Cassivellauno**

*Cassivellaunus ut supra demonstravimus omni deposita spe contentionis, dimissis amplioribus copiis, milibus circiter quattuor essedariorum relictis itinera nostra servabat paulumque ex via excedebat locisque impeditis ac silvestribus se occultabat atque iis regionibus, quibus nos iter facturos cognoverat, pecora atque homines ex agris in silvas compellebat et, cum equitatus noster liberius praedandi vastandique causa se in agros effunderet, omnibus viis semitisque notis essedarios ex silvis emittebat et magno cum periculo nostrorum equitum cum his confligebat atque hoc metu latius vagari prohibebat. Relinquebatur ut neque longius ab agmine legionum discedi Caesar pateretur et tantum agris vastandis incendiisque faciendis hostibus noceretur, quantum in labore atque itinere legionarii milites efficere poterant.*

(da Cesare, B.G. Libro 5, par. 19)

1. *erat*: traduci “c’era”. [↑](#footnote-ref-1)
2. *iureiurando*: trova *iusiurandum*. [↑](#footnote-ref-2)